Manuál pre birmovanca 18.9.2020 **3A**

Téma: **BIBLIA – Sväté Písmo**

1. **Čo je to BIBLIA?**
* je to akási **“malá knižnica”,** v ktorej sa uchováva viacero spisov alebo kníh
* **jej názov pochádza z gréčtiny**: ta biblía = knižočky, al. niekoľko spisov
* rozdeľujeme ju na **Starý zákon (SZ**) a **Nový zákon (NZ).** Dôkladnejší názov je Starý testament (alebo Stará zmluva, ktorú Boh urobil s Abrahámom na vrchu Sinaj. V knihách „Starej zmluvy“ sa opisuje tá fáza dejín, ktorá sa začala zmluvou Boha s Abrahámom (porov. Gn 15) a vyvrcholila zmluvou Jahveho s Izraelom na vrchu Sinaj (porov. Ex 24)) a Nový testament (alebo Nová zmluva, ktorú Ježiš urobil svojim utrpením na kríži na Golgote. V knihách „Novej zmluvy“ sa hovorí o splnení Božieho plánu novou, definitívnou a večnou zmluvou Boha s celým ľudstvom, ktorú uzavrel sám Boží syn Ježiš Kristus svojou krvou ( porov. Lk 22,20 tiež 1 Kor 11,25) na spásu všetkých ľudí (porov. Mk 14,24)).
1. **Koľko kníh sa nachádza v knižnici Biblie?**
* **72 kníh spolu**, z toho v SZ = 45 a NZ = 27. Niekde sa uvádza číslo 73. To vtedy ak biblisti rozdeľujú knihu proroka Jeremiáša na 2 časti (Jeremiáš + Náreky)
1. **Kto je autorom Biblie?**
* **Prvotným** autorom je samotný **BOH**
* **Druhotným** sú **Svätopisci**. “Na napísanie posvätných kníh si Boh vyvolil ľudí a použil ich tak, že oni uplatnili svoje schopnosti a sily, no On účinkoval v nich a skrze nich, aby napísali ako skutoční autori všetko to a len to, čo On sám chcel. Keďže teda všetko, čo inšpirovaní autori čiže svätopisci tvrdia, treba pokladať za výrok Ducha Svätého, musí sa uznať, že knihy Písma bezpečne, verne a bez omylu učia pravdu, ktorú chcel mať Boh vo Svätom písme zaznačenú na našu spásu …” (Dei verbum 11)
* slovo **inšpirácia** pochádza z 2 Tim 3, 16: “Celé Písmo je Bohom vnuknuté”.Grécky: theópneustos, latinský: divinitus inspirata = božsky inšpirované, čiže napísané z vnuknutia Ducha Svätého. Mysli sa tým charizmatický vplyv, ktorým sa Boh stáva prvotným autorom, kým svätopisec je druhotným autorom.
1. **Ako dlho Biblia vznikala a v akom jazyku bola napísaná?**
* Mnohí Duchom Svätým inšpirovaní svätopisci ju písali približne desať storočí
* Pôvodne bola napísaná po **hebrejsky** s niektorými **aramejskými vsuvkami a grécky**
* Sv. Hieronym ju celú preložil do **latinčiny** (Vulgáta). Od vtedy sa prekladá do všetkých jazykov sveta
* Po Druhom Vatikánskom koncile bola Vulgáta obnovená na tzv. Neovulgátu
1. **Čo je to Božie zjavenie?**
* Podľa už spomenutej dogmatickej konštitucie Dei verbum je obsahom Svätého písma Božie zjavenie, čiže **Bohom zjavené pravdy, cez ktoré “chce Boh vyjadriť samého seba a večné rozhodnutie svojej vôle o spáse duší**” (Dei verbum č.6.). Kristus je jediným prostredníkom a zároveň plnosťou celého zjavenia
1. **Prečo je Sväté Písmo neomylné?**
* Dôsledkom biblickej inšpirácie, Božieho pôvodu biblických spisov a Božieho zjavenia je neomylnosť Sv. písma. **Spočíva v tom, že v ňom nie je nijaký omyl ani klam, pokiaľ ide o učenie, od ktorého závisí spása človeka**. To znamená, že v Biblii môže byť omyl z hľadiska historických alebo prírodných vied, ale to nemá vplyv na našu spásu.
1. **Čo znamená, že Sv. Písmo je kánonické?**
* Všetky inšpirované spisy a ich časti sú zozbierané v kánone. Slovo je gréckeho pôvodu **kanón = norma, meradlo**. Hlavné kritéria normy v prvých storočiach cirkvi boli:
1. apoštolský pôvod, b) verejné používanie vo väčšine cirkevných obcí, c) ich súlad s “pravidlom viery”
* Mimo Biblie sú aj tzv. spisy, al. knihy deuterokánonické, čiže hovoria o Bohu a Božích veciach, ale nespĺňajú kánon, preto nemohli byť zaradené do Biblie.
1. **Ako rozlíšiť katolícku Bibliu od iných, napr. protestanských?**
* Katolícka Biblia by v úvode mala mať **IMPRIMATUR** = „je dovolené vytlačiť“ a **NIHIL OBSTAT** = „V tomto texte nie nič závadné“. Pod obidva sa podpisujú príslušné teologické, alebo biblické autority.
1. **Biblia na internete:**
* <https://svatepismo.sk/>
* <http://biblia.abu-bratislava.sk/>
* Pre každého kresťana by bolo veľmi potrebné denne počuť Sväté Písmo nahlas aspoň 15 minút. Je to lepšie ako vitamíny, alebo hociktorý liek
1. **Zoznam Biblických kníh:**

Spisy Starého zákona (46):

* 1. Dejepisné knihy (21): [Genezis](https://dkc.kbs.sk/dkc.php?in=Gen), [Exodus](https://dkc.kbs.sk/dkc.php?in=Ex), [Levitikus](https://dkc.kbs.sk/dkc.php?in=Lv), [Numeri](https://dkc.kbs.sk/dkc.php?in=Nm), [Deuteronómium](https://dkc.kbs.sk/dkc.php?in=Dt), [Jozue](https://dkc.kbs.sk/dkc.php?in=Joz), [Sudcovia](https://dkc.kbs.sk/dkc.php?in=Sdc), [Rút](https://dkc.kbs.sk/dkc.php?in=Rut), [1.–](https://dkc.kbs.sk/dkc.php?in=1Sam)[2. Samuelova](https://dkc.kbs.sk/dkc.php?in=2Sam), [1.–](https://dkc.kbs.sk/dkc.php?in=1Kr)[2. kráľov](https://dkc.kbs.sk/dkc.php?in=2Kr), [1.–](https://dkc.kbs.sk/dkc.php?in=1Krn)[2. kroník](https://dkc.kbs.sk/dkc.php?in=2Krn), [Ezdráš](https://dkc.kbs.sk/dkc.php?in=Ezd), [Nehemiáš](https://dkc.kbs.sk/dkc.php?in=Neh), [Tobiáš](https://dkc.kbs.sk/dkc.php?in=Tob), [Judita](https://dkc.kbs.sk/dkc.php?in=Jdt), [Ester](https://dkc.kbs.sk/dkc.php?in=Est) a [1.–](https://dkc.kbs.sk/dkc.php?in=1Mach)[2. Machabejcov](https://dkc.kbs.sk/dkc.php?in=2Mach).
	2. Poučné knihy (7): [Jób](https://dkc.kbs.sk/dkc.php?in=Job), [Žalmy](https://dkc.kbs.sk/dkc.php?in=Z), [Príslovia](https://dkc.kbs.sk/dkc.php?in=Pris), [Kazateľ](https://dkc.kbs.sk/dkc.php?in=Kaz), [Pieseň piesní](https://dkc.kbs.sk/dkc.php?in=Pies), [Múdrosť](https://dkc.kbs.sk/dkc.php?in=Mud) a [Sirachovec](https://dkc.kbs.sk/dkc.php?in=Sir" \t "text).
	3. Prorocké knihy (18):
		1. veľkí proroci (4 + 2): [Izaiáš](https://dkc.kbs.sk/dkc.php?in=Iz), [Jeremiáš](https://dkc.kbs.sk/dkc.php?in=Jer) (spolu s [Nárekmi](https://dkc.kbs.sk/dkc.php?in=Nar) a [Baruchom](https://dkc.kbs.sk/dkc.php?in=Bar" \t "text)), [Ezechiel](https://dkc.kbs.sk/dkc.php?in=Ez" \t "text) a [Daniel](https://dkc.kbs.sk/dkc.php?in=Dan).
		2. malí proroci (12): [Ozeáš](https://dkc.kbs.sk/dkc.php?in=Oz), [Joel](https://dkc.kbs.sk/dkc.php?in=Joel), [Amos](https://dkc.kbs.sk/dkc.php?in=Am), [Abdiáš](https://dkc.kbs.sk/dkc.php?in=Abd), [Jonáš](https://dkc.kbs.sk/dkc.php?in=Jon), [Micheáš](https://dkc.kbs.sk/dkc.php?in=Mich), [Nahum](https://dkc.kbs.sk/dkc.php?in=Nah), [Habakuk](https://dkc.kbs.sk/dkc.php?in=Hab), [Sofoniáš](https://dkc.kbs.sk/dkc.php?in=Sof), [Aggeus](https://dkc.kbs.sk/dkc.php?in=Ag), [Zachariáš](https://dkc.kbs.sk/dkc.php?in=Zach) a [Malachiáš](https://dkc.kbs.sk/dkc.php?in=Mal).

Spisy Nového zákona (27):

* 1. Dejepisné knihy (5): [Evanjelium podľa Matúša](https://dkc.kbs.sk/dkc.php?in=Mt), [Marka](https://dkc.kbs.sk/dkc.php?in=Mk), [Lukáša](https://dkc.kbs.sk/dkc.php?in=Lk) a [Jána](https://dkc.kbs.sk/dkc.php?in=Jn) a [Skutky apoštolov](https://dkc.kbs.sk/dkc.php?in=Sk).
	2. Poučné knihy (apoštolské listy) (21): [Rimanom](https://dkc.kbs.sk/dkc.php?in=Rim), [1.–](https://dkc.kbs.sk/dkc.php?in=1Kor)[2. Korinťanom](https://dkc.kbs.sk/dkc.php?in=2Kor), [Galaťanom](https://dkc.kbs.sk/dkc.php?in=Gal), [Efezanom](https://dkc.kbs.sk/dkc.php?in=Ef), [Filipanom](https://dkc.kbs.sk/dkc.php?in=Flp), [Kolosanom](https://dkc.kbs.sk/dkc.php?in=Kol), [1.–](https://dkc.kbs.sk/dkc.php?in=1Sol)[2. Solúnčanom](https://dkc.kbs.sk/dkc.php?in=2Sol), [1.–](https://dkc.kbs.sk/dkc.php?in=1Tim)[2. Timotejovi](https://dkc.kbs.sk/dkc.php?in=2Tim), [Títovi](https://dkc.kbs.sk/dkc.php?in=Tit), [Filemonovi](https://dkc.kbs.sk/dkc.php?in=Flm), [Hebrejom](https://dkc.kbs.sk/dkc.php?in=Hebr), [Jakubov list](https://dkc.kbs.sk/dkc.php?in=Jak), [1.–](https://dkc.kbs.sk/dkc.php?in=1Pt)[2. Petrov](https://dkc.kbs.sk/dkc.php?in=2Pt), [1.,](https://dkc.kbs.sk/dkc.php?in=1Jn)[2.](https://dkc.kbs.sk/dkc.php?in=2Jn)a [3. Jánov](https://dkc.kbs.sk/dkc.php?in=3Jn) a [Júdov list](https://dkc.kbs.sk/dkc.php?in=Jud" \t "text).
	3. Prorocká kniha (1): [Zjavenie](https://dkc.kbs.sk/dkc.php?in=Zjv).

**Vo svojej vlastnej Biblii si nájdi skratky všetkých kníh a nauč sa ich naspamäť.**